
    ประกาศองค์การบริหารส่วนตำบลป่าพะยอม

เรื่อง   สอบราคาจ้างปรับปรุงถนนสายชลประทาน – โคกเล่ห์
หมู่ที่ ๔ ตำบลป่าพะยอม อำเภอป่าพะยอม จังหวัดพัทลุง
------------------------------------------
ด้วย  องค์การบริหารส่วนตำบลป่าพะยอม มีความประสงค์ดำเนินการสอบราคาจ้าง                  ปรับปรุงถนนสายชลประทาน – โคกเล่ห์ หมู่ที่ ๔ ตำบลป่าพะยอม ถนนกว้างเฉลี่ย ๔.๐๐ เมตร ยาว ๘๓๐ เมตร โดยการปรับเกรดเกลี่ยพื้นทางเดิม เสริมวัสดุคัดเลือก (หินผุ) จำนวนไม่น้อยกว่า ๗๖๓ ลูกบาศก์เมตร หนาเฉลี่ย ๐.๒๓  เมตร และใช้วัสดุหินคลุกบดอัดแน่น จำนวนไม่น้อยกว่า ๒๓๒ ลูกบาศก์เมตร หนาเฉลี่ย ๐.๐๗ เมตร            พร้อมวางท่อระบายน้ำ คสล.(ทั่วไป) ขนาด ๑.๐๐X๑.๐๐ เมตร จำนวน ๔ จุด รายละเอียดตามแบบแปลนที่องค์การบริหารส่วนตำบลป่าพะยอมกำหนด พร้อมติดตั้งป้ายประชาสัมพันธ์โครงการ จำนวน ๑ ป้าย งบประมาณ  ๔๘๐,๐๐๐ บาท  (-สี่แสนแปดหมื่นบาทถ้วน-) โดยกำหนดราคากลางเป็นเงิน  ๔๗๒,๐๐๐ บาท (-สี่แสนเจ็ดหมื่นสองพันบาทถ้วน-)

     ผู้มีสิทธิ์เสนอราคาจะต้องมีคุณสมบัติดังนี้

๑.   เป็นบุคคลธรรมดาหรือนิติบุคคล  ผู้ที่มีอาชีพรับจ้างสอบราคาดังกล่าว

๒.  ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่น  และได้แจ้งเวียนชื่อแล้ว

๓.  มีผลงานก่อสร้างในประเภทเดียวกันกับงานที่ประกาศสอบราคาจ้างไม่น้อยกว่า      ๒๑๖,๐๐๐.-บาท (-สองแสนหนึ่งหมื่นหกพันบาทถ้วน-) และเป็นสัญญาโดยตรงกับส่วนราชการหน่วยงาน          ตามกฎหมาย  ว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่ผู้ว่าจ้างเชื่อถือ ในสัญญาเดียวกัน


๔.  ไม่เป็นผู้ได้รับเอกสารสิทธิหรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคา  ได้มีคำสั่งให้สละสิทธิ์ความคุ้มกันเช่นว่านั้น

๕.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลป่าพะยอม ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคา                  อย่างเป็นธรรม ในการสอบราคาครั้งนี้
         กำหนดดูสถานที่ก่อสร้างและรับฟังคำชี้แจงรายละเอียดเพิ่มเติม ในวันที่ ๒๑ กันยายน ๒๕๕๘  เวลา ๐๙.๐๐ – ๑๐.๐๐ น. ณ สำนักงานองค์การบริหารส่วนตำบลป่าพะยอม ผู้ใดไม่มารับฟังคำชี้แจงรายละเอียดและลงลายมือชื่อไว้เป็นหลักฐาน ไม่มีสิทธิ์โต้แย้งรายละเอียดใด ๆ ทุกกรณี
-๒-

       กำหนดยื่นซองสอบราคา ระหว่างวันที่ ๘ – ๒๒ กันยายน ๒๕๕๘ ในวัน และเวลาราชการ               ณ สำนักงานองค์การบริหารส่วนตำบลป่าพะยอม และในวันที่ ๒๓ กันยายน ๒๕๕๘ ระหว่างเวลา           ๐๘.๓๐–๑๖.๓๐ น. ณ ศูนย์รวมข้อมูลข่าวสารการซื้อหรือการจ้างของหน่วยงานท้องถิ่นระดับอำเภอ (ที่ว่าการอำเภอป่าพะยอมจังหวัดพัทลุง) และกำหนดเปิดซองสอบราคา ในวันที่ ๒๔ กันยายน ๒๕๕๘ ตั้งแต่เวลา            ๐๙.๐๐ น. เป็นต้นไป ณ ศูนย์ข้อมูลข่าวสารการซื้อหรือการจ้างของหน่วยงานท้องถิ่นระดับอำเภอ (ที่ว่าการอำเภอป่าพะยอม) จังหวัดพัทลุง. 

      ผู้สนใจติดต่อขอซื้อเอกสารสอบราคาชุดละ ๒,๐๐๐.- บาท (-สองพันบาทถ้วน-) ได้ที่ กองคลัง สำนักงานองค์การบริหารส่วนตำบลป่าพะยอม อำเภอป่าพะยอม จังหวัดพัทลุง ระหว่างวันที่ ๘ – ๒๒ กันยายน  ๒๕๕๘ หรือสอบถามทางโทรศัพท์หมายเลข ๐–๗๔๖๒–๔๔๔๔ ต่อ ๑๖ ในวันและเวลาราชการหรือ www.paphayom.go.th  



ประกาศ  ณ  วันที่ ๘  เดือนกันยายน  พ.ศ.๒๕๕๘       





             (ลงชื่อ)         





                             (นายมีศักดิ์    ดวงขวัญ)

    นายกองค์การบริหารส่วนตำบลป่าพะยอม
